Neuvoston asetus (ETY) N:o 1076/71, annettu 25 päivänä toukokuuta 1971, asetuksen N:o 136/66/ETY 3 artiklan 6 kohdan ensimmäisessä alakohdassa säädetystä tasausmaksusta tiettyjen rasvojen tuonnissa



Virallinen lehti nro L 116 , 28/05/1971 s. 0002 - 0003

Suomenk. erityispainos Alue 3 Nide 3 s. 0202

Tanskank. erityispainos: Sarja I Alue 1971(I) s. 0252

Ruotsink. erityispainos Alue 3 Nide 3 s. 0202

Englannink. erityispainos: Sarja I Alue 1971(I) s. 0282

Kreikank. erityispainos: Luku 03 Nide 6 s. 0198

Espanjank. erityispainos: Luku 03 Nide 4 s. 0191

Portugalink. erityispainos: Luku 03 Nide 4 s. 0191



NEUVOSTON ASETUS (ETY) N:o 1076/71, annettu 25 päivänä toukokuuta 1971, asetuksen N:o 136/66/ETY 3 artiklan 6 kohdan ensimmäisessä alakohdassa säädetystä tasausmaksusta tiettyjen rasvojen tuonnissa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2554/70(2), ja erityisesti sen 3 artiklan 6 kohdan, ottaa huomioon komission ehdotuksen, sekä katsoo, että asetuksen N:o 136/66/ETY 3 artiklan 6 kohdan ensimmäisen alakohdan nojalla ja mainitun kohdan kolmannen alakohdan mukaisesti kyseisen asetuksen 1 artiklan 2 kohdan a ja b alakohdassa lueteltujen tuotteiden tuonnin yhteydessä voidaan kantaa tasausmaksu, ja olisi määriteltävä tärkeimmät tekijät, joiden avulla voidaan arvioida, tuodaanko näitä tuotteita sellaisina määrinä ja sellaisin edellytyksin, että kyseinen tuonti aiheuttaa tai uhkaa aiheuttaa vakavaa haittaa yhteisön tuottajille; edellä kuvatun tilanteen arvioinnissa on tarpeen ottaa huomioon markkinoiden ominaistekijöiden lisäksi tuonnin kehitykseen liittyvät tekijät, koska tasausmaksun soveltaminen riippuu tuonnin vaikutuksesta yhteisön markkinoihin, ON ANTANUT TÄMÄN ASETUKSEN: 1 artikla Asetuksen N:o 136/66/ETY 3 artiklan 6 kohdan ensimmäisessä ja kolmannessa alakohdassa tarkoitettu tasausmaksu voidaan vahvistaa ainoastaan jäljempänä olevissa artikloissa määritellyin edellytyksin, jollei edellä mainituissa alakohdissa määritellyistä muista edellytyksistä muuta johdu. 2 artikla Sen arvioimiseksi, tuodaanko asetuksen N:o 136/66/ETY 1 artiklan 2 kohdan a ja b alakohdassa tarkoitettuja tuotteita sellaisina määrinä ja sellaisin edellytyksin, että kyseinen tuonti aiheuttaa tai uhkaa aiheuttaa vakavaa haittaa kyseisen asetuksen 1 artiklan 2 kohdassa tarkoitettujen tuotteiden tuottajille yhteisössä, otetaan huomioon erityisesti: a) yhden tai useamman tuotteen hinnat yhteisöön tuotaessa tai niiden odotettavissa oleva kehitys ja erityisesti niiden liiallinen laskusuuntaus asetuksen N:o 136/66/ETY 1 artiklan 2 kohdassa tarkoitettujen niiden tuotteiden hintoihin verrattuna, jotka ne uhkaavat korvata yhteisön markkinoilla; b) niiden tuotteiden toteutunut tai suunniteltu tuonti, joiden hintojen liiallinen laskusuuntaus on todettu verrattuna korvaavien tuotteiden hintojen suuntaukseen, erityisesti jos tämä tuonti ei vastaa yhteisön markkinoiden tarpeiden kehitystä näiden tuotteiden osalta sekä niiden tuotteiden osalta, jotka ne uhkaavat korvata; c) yhteisön markkinoilla tehdyt hintanoteeraukset tai niiden odotettavissa oleva kehitys ja niiden liiallinen laskusuuntaus; d) hintojen liiallisen laskun ja kyseisten tuotteiden toteutuneen tai suunnitellun tuonnin kasvun ennakoidut vaikutukset sellaisten yhteisön tuottajien tilanteeseen, jotka tuottavat näitä tuotteita tai tuotteita, jotka ne uhkaavat korvata. 3 artikla Tasausmaksu voidaan vahvistaa ainoastaan siinä määrin ja siksi ajaksi kuin se on ehdottoman tarpeen haitan tai haitan uhan poistamiseksi. Tasausmaksu mukautetaan tilanteen muutosten mukaan. 4 artikla Tasausmaksu vahvistetaan asetuksen N:o 136/66/ETY 38 artiklassa säädettyä menettelyä noudattaen. Kun yhteisön etu edellyttää välitöntä toimintaa, komissio voi kuitenkin vahvistaa tasausmaksun, jonka voimassaolo rajoitetaan 15 päivään. 5 artikla Yksityiskohtaiset säännöt tämän asetuksen soveltamisesta voidaan antaa asetuksen N:o 136/66/ETY 38 artiklassa säädettyä menettelyä noudattaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä toukokuuta 1971. Neuvoston puolesta Puheenjohtaja M. COINTAT (1) EYVL N:o 172, 30.9.1966, s. 3025/66 (2) EYVL N:o L 275, 19.12.1970, s. 5